Document ID: 31995R0762

KOMMISSIONENS FORORDNING (EF) Nr. 762/95 af 4. april 1995 om ændring af forordning (EØF) nr. 2294/92 om gennemførelsesbestemmelser til støtteordningen for producenter af oliefrø som omhandlet i Rådets forordning (EØF) nr. 1765/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til akten vedrørende Østrigs, Finlands og Sveriges tiltrædelse, særlig artikel 149,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 11, og
ud fra følgende betragtninger:
I Kommissionens forordning (EØF) nr. 2294/92 af 31. juli 1992 om gennemførelsesbestemmelser til støtteordningen for producenter af oliefrø som omhandlet i Rådets forordning (EØF) nr. 1765/92 (3), senest ændret ved forordning (EF) nr. 2203/94 (4), er det fastsat, at der kun kan ydes godtgørelse til rapsfrøproducenter, der anvender frø af bestemte kvaliteter og sorter; som følge af Finlands og Sveriges tiltrædelse bør de rapsfrøsorter, der er til rådighed for producenterne i disse lande, og som opfylder de fastlagte kriterier, medtages på den nuværende liste; endvidere er der yderligere rapsfrøsorter til rådighed, som opfylder kriterierne for godtgørelse; disse sorter bør derfor også opføres på listen;
den rapsfrøsort, der hovedsagelig er blevet dyrket i Sverige, opfylder ikke kriterierne for godtgørelse; Sverige ønsker en overgangsperiode, hvor der kan blive opformeret sorter, der kan dyrkes under landets klimaforhold; i denne overgangsperiode, især produktionsårene 1995/96 og 1996/97, bør sorten Per betragtes som en støtteberettiget sort i områder, hvor den traditionelt er blevet dyrket;
de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Fedtstoffer og Tørret Foder -
UDSTEDT FØLGENDE FORORDNING:
Artikel 1
I forordning (EØF) nr. 2294/92 foretages følgende ændringer:
1) Artikel 3, stk. 1, litra a), affattes således:
»a) certificeret frø af en i bilag II anført sort. For sorten »Per« begrænses adgangen til godtgørelse imidlertid til produktionsårene 1995/96 og 1996/97 og til de områder i Sverige, der er anført i bilag VII«.
2) Følgende sorter tilføjes på listen i bilag II:
»Acrobat«, »Ada«, »Agena«, »Akamar«, »Amber«, »Ambra«, »Angkor«, »Ark«, »Avant«, »Beryl«, »Calibra«, »Cannon«, »Casino«, »Cirrus«, »Colcan 36«, »Corporal«, »Dakini«, »Debut«, »Fingal«, »Grenat«, »Hansen«, »Hybridol«, »Ilona«, »John«, »Karola«, »Katarina«, »Konda«, »Kristina«, »Kulta«, »Kunto«, »Kurir«, »Lady«, »Liaison«, »Licosmos«, »Maskot«, »Melodi«, »Neptune«, »Nickel«, »Orelia«, »Orphee«, »Pallas«, »Paroll«, »Patriot«, »Per«, »Pisces«, »Plumbshot«, »Rapier«, »Rafaela«, »Rubis«, »Rudolf«, »Scorpio«, »Sisu«, »Solar« og »Tomahawk«.
3) Bilaget til nærværende forordning indsættes efter bilag VI.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. april 1995.

Labels: 3
17
19
18